Sekolah Menengah Kebangsaan Long Lama

Sekolah Menengah Kebangsaan Long Lama atau nama ringkasnya SMK Long Lama, merupakan sebuah Sekolah menengah kebangsaan yang terletak di Jalan Mawar, Long Lama.

Pada 2009, Sekolah Menengah Kebangsaan Long Lama memiliki 451 pelajar lelaki dan 513 pelajar perempuan, menjadikan jumlah keseluruhan murid seramai 964 orang. Ia mempunyai seramai 64 orang guru.2009

Sejarah 
Penubuhan institusi pendidikan formal beraliran Inggeris di Long Lama bermula pada tahun 1950-1951 di sebuah pondok sementara yang diperbuat daripada buluh untuk atap dan lantai serta daun atap bumbung. Sekolah terletak di tebingan sungai Baram, tidak jauh dari sebuah rumah rehat kerajaan. Guru pertama dan satu-satunya guru yang berkhidmat di sekolah ketika itu ialah Encik Tom, seorang penduduk tempatan yang mengajar lebih kurang 60 orang pelajar.

Beliau kemudiannya disertai oleh Encik Wan Laing (1952-1954). Sekolah tersebut dinamakan Long Lamah School. Pada tahun 1955, Long Lamah School telah berpindah ke sebuah bangunan kekal yang digelar “Kubu” yang dibina oleh Majlis Daerah Baram dan berpunca daripada perkara tersebut, sekolah ini telah dinamakan semula sebagai Long Lama Authority School. Long lama Authority School berpindah sekali lagi sebagai Central Upper Primary School Long Lamah (C.U.P.S. Long Lama).

Kelas untuk darjah 1 hingga 4 dipindahkan oleh Majlis Daerah Baram ke Long Laput. C.U.P.S Long Lama dikhaskan untuk pelajar darjah 5 dan 6 dari seluruh Baram selepas sekolah di Marudi. Sekolah ini juga khusus untuk pelajar yang layak sahaja pada umur yang sesuai dan telah lulus ujian kelayakan yang disediakan serta diselia oleh Majlis Daerah Baram dengan bantuan Penyelia Sekolah, Mr. W.M. Toynbee untuk meneruskan pelajaran ke darjah 5.

SMK Long Lama mula ditubuhkan pada tahun 1956 dan mula meminjam bangunan Sekolah Bukit Sabun – sebuah bangunan kelas dengan dua kelas dan sebuah asrama. Bangunan asrama SMK Long Lama masih digunakan sehingga kini oleh Jabatan Pertanian Long Lama dan bumbung asrama tersebut hanya diganti pada tahun 2001. Bangunan kelas lama terletak di tapak blok baharu Jabatan Pertanian Long Lama. Sekolah Bukit Sabun telah berpindah ke tapak baharu bersebelahan Sungai Baram di atas sebidang tanah pemberian seorang wanita Kayan bernama Ubong Imang pada tahun 1964/1965.

Kumpulan pertama pelajar tingkatan 1 hingga 3 untuk Sekolah Menengah Kerajaan Long Lama telah berpindah ke tapak sekarang pada tahun 1967. Bangunan pertama adalah dapurre dan dewan makan (kini digunakan sebagai Asrama Geranium) dan blok kelas (di atas tapak asrama Protea kini), dua asrama pelajar dan sebuah kuarters pengetua. Jalan raya yang menghubungkan pecan Long Lama dengan sekolah adalah sangat berlumpur dan para pelajar pada ketika itu terpaksa menggunakan jambatan untuk menyeberang ke kelas. Tidak terdapat kuarters guru pada tahun 1967.

Pencapaian 

 Alamat
Sekolah Menengah Kebangsaan Long Lama
Jalan Mawar, Long Lama 
98300, Baram
Sarawak, Malaysia
Telefon =  085-771278
Fax       = 085-771278

 Pautan luar 



Long Lama
Long Lama